TCS का प्रॉफिट 16% और HCL का मुनाफा 8% बढ़ा, 9 और 10 रुपए डिविडेंड देगी कंपनी
TCS and HCL Quarterly Results 2023 Update (Financial Performance and Quarterly Results) IT कंपनी टाटा कंसल्टेंसी सर्विसेज (TCS) और HCL टेक ने बुधवार (12 जुलाई) को फाइनेंशियल ईयर 2023-24 की पहली तिमाही के नतीजे घोषित कर दिए हैं।
IT कंपनी टाटा कंसल्टेंसी सर्विसेज (TCS) और HCL टेक ने बुधवार (12 जुलाई) को फाइनेंशियल ईयर 2023-24 की पहली तिमाही के नतीजे घोषित कर दिए हैं। रिजल्ट के अलावा दोनों कंपनियों ने डिविडेंड का भी ऐलान किया है।
अप्रैल-जून तिमाही में TCS का सालाना नेट प्रॉफिट 16.83% बढ़कर 11,074 करोड़ रुपए रहा। पिछले साल इसी तिमाही में यह आंकड़ा 9,478 करोड़ रुपए था। वहीं, HCL का साल 2024 की पहली तिमाही में नेट प्रॉफिट सालाना आधार पर 7.6% बढ़कर 3,534 करोड़ रुपए रहा। हालांकि, तिमाही आधार पर बात करें तो कंपनी का प्रॉफिट 11.3% गिरा है। पिछली तिमाही में कंपनी का नेट प्रॉफिट 3,983 करोड़ रुपए रहा था।
दोनों कंपनियों का रेवेन्यू बढ़ा
Q1FY24 में TCS का कंसोलिडेटेड रेवेन्यू साल-दर-साल के आधार पर 13% बढ़कर 59,381 करोड़ रुपए रहा। वहीं, HCL का कंसोलिडेटेड रेवेन्यू 12% बढ़कर 26,296 करोड़ रुपए रहा, जो पिछली वित्त वर्ष की इसी तिमाही में 23,464 करोड़ रुपए था।
निवेशकों को TCS ₹9 और HCL ₹10 प्रति शेयर का डिविडेंड देगी
नतीजों के साथ ही दोनों कंपनियों ने फाइनेंशियल ईयर 2024 के पहला अंतरिम डिविडेंड देने का ऐलान कर दिया है। TCS ने निवेशकों को 9 रुपए प्रति शेयर और HCL ने 10 रुपए प्रति शेयर डिविडेंड देने का ऐलान किया है।
